తెలంగాణలో మహిళా తహసీల్దార్ దారుణహత్య WATCH LIVE TV
సచిన్ రికార్డును బద్దలు కొట్టిన యూనిస్ ఖాన్!
పాక్ వెటరన్ క్రికెటర్ యూనిస్ ఖాన్ లేటు వయసులోనూ రికార్డుల మీద రికార్డులు బద్దలు కొడుతున్నాడు. తాజాగా అతడు సచిన్, ద్రవిడ్‌ల రికార్డును అధిగమించాడు.
TNN | Updated:
Oct 22, 2016, 04:59PM IST
వెస్టిండీస్&zwnj;తో జరుగుతున్న రెండో టెస్టులో పాకిస్థాన్ క్రికెటర్ యూనిస్ ఖాన్.. సచిన్, ద్రవిడ్&zwnj;ల రికార్డును బద్దలు కొట్టాడు. 35 ఏళ్లు పైబడ్డాక టెస్టుల్లో అత్యధిక సెంచరీలు సాధించిన ఆటగాడిగా నిలిచాడు. ఇప్పటి వరకూ ఈ రికార్డు సచిన్, రాహుల్ ద్రవిడ్, ఇంగ్లండ్ మాజీ కెప్టెన్ గ్రాహం గూచ్, యూనిస్ ఖాన్ పేరిట సంయుక్తంగా ఉంది. 35 ఏళ్ల వయసు దాటాక వీరు నలుగురు తలో 12 సెంచరీలు చేశారు. కానీ అబుదాబి టెస్టులో సెంచరీ సాధించిన 39 ఏళ్ల యూనిస్ ఖాన్ మిగతా ముగ్గుర్నీ దాటేశాడు. యూనిస్ ఖాన్ టెస్టు కెరీర్లో ఇప్పటి వరకూ 33 సెంచరీలు చేశాడు. ఈ టెస్టుతో ముగ్గురు దిగ్గజ ఆటగాళ్ల రికార్డును బ్రేక్ చేసిన యూనిస్.. ఇంకో సెంచరీ సాధిస్తే మరో ముగ్గురు దిగ్గజాలను దాటేస్తాడు. ప్రస్తుతం టెస్టుల్లో అత్యధిక సెంచరీలు సాధించిన ఆటగాళ్ల జాబితాలో యూనిస్ ఖాన్ 9వ స్థానంలో ఉన్నాడు. సునీల్ గావస్కర్, బ్రియాన్ లారా, మహేల జయవర్దనేలు 34 సెంచరీల చొప్పున బాదారు.
టెస్టుల్లో 90 పరుగులు దాటాక వరుసగా 31 సార్లు యూనిస్ వాటిని సెంచరీలుగా మలిచాడు. ఈ విషయంలో డాన్ బ్రాడ్&zwnj;మన్&zwnj;ను కూడా అధిగమించాడు. బ్రాడ్&zwnj;మన్ 90 పరుగుల్లోకి అడుగు పెట్టాక వాటిని సెంచరీలుగా మలచడంలో వరుసగా 29 సార్లు విజయవంతం అయ్యాడు. యూనిస్ ఖాతాలో మరో రికార్డు కూడా చేరింది. పాక్ టెస్టు కెప్టెన్ మిస్బావుల్ హక్&zwnj;తో కలిసి అతడు పాక్ తరఫున టెస్టుల్లో అత్యధిక భాగస్వామ్య పరుగులు సాధించాడు. ఈ జోడి ఇప్పటివరకూ టెస్టుల్లో 3156 పరుగుల భాగస్వామ్యాన్ని నెలకొల్పింది.